CELEX: 32022D0161
Language: sk
Date: 2022-02-03 00:00:00
Title: Vykonávacie rozhodnutie Komisie (EÚ) 2022/161 z 3. februára 2022, ktorým sa ukončuje postup preskúmania týkajúci sa prekážok v obchode v zmysle nariadenia (EÚ) 2015/1843 uplatňovaných Spojenými štátmi mexickými, ktoré spočívajú v opatreniach ovplyvňujúcich dovoz tequily

7.2.2022   
               
               
                  SK
               
               
                  Úradný vestník Európskej únie
               
               
                  L 26/17
               
            
         VYKONÁVACIE ROZHODNUTIE KOMISIE (EÚ) 2022/161
         z 3. februára 2022,
         
            ktorým sa ukončuje postup preskúmania týkajúci sa prekážok v obchode v zmysle nariadenia (EÚ) 2015/1843 uplatňovaných Spojenými štátmi mexickými, ktoré spočívajú v opatreniach ovplyvňujúcich dovoz tequily
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2015/1843 zo 6. októbra 2015, ktorým sa stanovujú postupy Únie v oblasti spoločnej obchodnej politiky s cieľom zaistenia uplatňovania práv Únie podľa pravidiel medzinárodného obchodu, najmä tých, ktoré boli vytvorené pod záštitou Svetovej obchodnej organizácie (1), a najmä na jeho články 5 ods. 2 a 12 ods. 1,
         keďže:
         1.   POSTUP
         
                     (1)
                  
                  
                     Európska komisia 23. júla 2020 začala postup preskúmania týkajúci sa prekážok v obchode uplatňovaných Spojenými štátmi mexickými, ktoré spočívajú v odmietnutí udeliť osvedčenia o vývoze pre tequilu, a to uverejnením oznámenia o začatí postupu v Úradnom vestníku Európskej únie (2).
                  
               
                     (2)
                  
                  
                     Prešetrovanie sa začalo na základe sťažnosti, ktorú v mene výrobného odvetvia Únie podalo združenie Brewers of Europe. Žiadosť obsahovala dostatočné dôkazy o obmedzení obchodu a výslednej ujme na odôvodnenie začatia prešetrovania.
                  
               
                     (3)
                  
                  
                     Útvary Komisie 16. apríla 2021 informovali výbor zriadený článkom 7 ods. 1 nariadenia (EÚ) 2015/1843 o výsledkoch postupu preskúmania. V správe sa dospelo k záveru, že hoci neexistuje bezprostredný záujem EÚ na tom, aby sa pokračovalo v tejto veci s cieľom urovnať spor, postup by mal zostať otvorený a mal by sa monitorovať ďalší vývoj v Spojených štátoch mexických.
                  
               2.   SPÄŤVZATIE SŤAŽNOSTI A UKONČENIE KONANIA
         
                     (4)
                  
                  
                     Združenie Brewers of Europe6. októbra 2021 informovalo Komisiu, že chce sťažnosť stiahnuť.
                  
               
                     (5)
                  
                  
                     Podľa článku 5 ods. 2 nariadenia (EÚ) 2015/1843 možno konanie ukončiť, ak bola sťažnosť stiahnutá, okrem prípadu, keby takéto ukončenie nebolo v záujme Únie. Podľa článku 12 ods. 1 nariadenia (EÚ) 2015/1843 sa konanie ukončí, ak si záujmy Únie nevyžadujú prijatie žiadnych opatrení.
                  
               
                     (6)
                  
                  
                     Prešetrovaním sa nezistili žiadne náznaky o tom, že by ukončenie konania nebolo v záujme Únie. Konkrétne sa obnovil vývoz tequily pre dotknutý európsky pivovar a údajné opatrenie nemá systémový vplyv na iné spoločnosti z EÚ.
                  
               
                     (7)
                  
                  
                     Komisia preto dospela k záveru, že postup preskúmania týkajúci sa prekážok v obchode uplatňovaných Spojenými štátmi mexickými, ktoré spočívajú v odmietnutí udeliť osvedčenia o vývoze pre liehovinu „Tequila“, by sa mal ukončiť.
                  
               
                     (8)
                  
                  
                     Rozhodnutie je v súlade so stanoviskom výboru zriadeného článkom 7 ods. 1 nariadenia (EÚ) 2015/1843,
                  
               PRIJALA TOTO ROZHODNUTIE:
         
            Článok 1
            Postup preskúmania týkajúci sa odmietnutia Spojených štátov mexických udeliť osvedčenia o vývoze pre liehovinu „Tequila“ sa ukončuje.
         
         
            Článok 2
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            V Bruseli 3. februára 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 272, 16.10.2015, s. 1.
         
            (2)  Ú. v. EÚ C 265, 13.8.2020, s. 3.